Diari Oficial de la Generalitat Valenciana


Sumari del DOGV 9735, del 29-11-2023 (2023/11176)

Anunci pel qual se sotmet a tràmit de consulta la versió preliminar del Pla parcial de millora del sector Alfarb Residencial, juntament amb l'informe de sostenibilitat ambiental.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   9735

Data del DOGV
:   29-11-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/11118


Data del document
:   14-11-2023

Organisme emissor
:   Ajuntament d'Alfarp

Tipus de document
:   Anunci

Descriptors 

:   * pla d'urbanisme

Anunci pel qual se sotmet a tràmit de consulta la versió preliminar del Pla parcial de millora del sector Alfarb Residencial, juntament amb l'informe de sostenibilitat ambiental. [2023/11641]  
L'Ajuntament d'Alfarb ha acordat sotmetre al tràmit de consultes previst en l'article 10 de la Llei 9/2006, de 28 d'abril, sobre avaluació dels efectes de determinats plans i programes en el medi ambient, la versió preliminar del següent pla parcial, juntament amb l'informe de sostenibilitat ambiental:  
  
Tipus d'instrument: Pla parcial  
Instrument que desplega: Normes subsidiàries d'Alfarb  
Àmbit: Zona sud-est del terme municipal d'Alfarb, confrontant amb el terme municipal d'Alginet, i amb els límits següents:  
Nord: l'alineació exterior sud de la zona de domini públic de la carretera CV-520, excepte en la rotonda de connexió, on el límit el constituïx el sòl no urbanitzable confrontant amb esta.  
Sud: sòl no urbanitzable comú del planejament vigent, alineació exterior nord del corriol de la Comtessa, confrontant amb el terme municipal d'Alginet, perímetre de la zona urbana Els Llacs, llevat de les parcel·les amb edificacions consolidades amb façana al vial d'accés a la urbanització Els Llacs, les quals s'han deixat fora del sector.  
Est: parcel·les consolidades del sòl urbà d'Alfarb, en la zona de l'Almaguer, la vora est del vial d'accés al sòl urbà residencial i sòl no urbanitzable comú d'Alfarb.  
Oest: sòl no urbanitzable comú d'Alfarb i parcel·les amb edificacions disseminades.  
Qualificació del sòl: Sòl urbanitzable, denominat Alfarb Residencial, amb una superfície de 777.447,00 m². La qualificació global del sòl és residencial, encara que hi ha dues illes d'ús terciari en el sector  
Objecte: L'objectiu principal del pla parcial de millora és establir l'ordenació detallada del sector de sòl urbanitzable residencial denominat Alfarb Residencial, delimitat pel document d'homologació sectorial modificativa, i ajustar-lo als condicionants de la declaració d'impacte ambiental (DIA). En este es preveu la reserva del sòl dotacional suficient per a atendre les necessitats de la població, diferenciant el caràcter públic o privat de la destinació urbanística dels terrenys ordenats, així com la qualificació de cada un d'estos i acreditar que la solució que es proposa és la idònia per a obtindre una unitat funcional, ben integrada i connectada, amb un desenvolupament urbanístic sostenible.  
A més, s'han tingut en compte els disseminats, el sòl urbà i les urbanitzacions confrontants, i s'han prolongat les xarxes de serveis fins al perímetre del sector, de manera que faciliten la connexió dels habitatges actualment existents a les infraestructures noves que s'hi executaran.  
Unitats d'execució: Es delimita una única unitat d'execució coincident amb la superfície del sector, si bé esta podrà ser objecte de redelimitació o fragmentació sempre que se satisfacen els requisits imposats en la fitxa de gestió i es garantisca la correcta connexió amb les infraestructures que les doten de servei.  
  
  
De conformitat amb el que disposa l'article 10 de la Llei 9/2006, de 28 d'abril, sobre avaluació dels efectes de determinats plans i programes en el medi ambient, se sotmet a informació pública la versió preliminar del pla parcial durant un període de quaranta-cinc dies hàbils, a comptar de l'endemà de la publicació d'este anunci en el Diari Oficial de la Generalitat Valenciana, a fi que els qui puguen estar interessats en este expedient, hi puguen comparéixer i formular les al·legacions, els suggeriments o les reclamacions que creguen convenients.  
Al seu torn, estarà a la disposició dels interessats en la seu electrònica d'este ajuntament, en: https://alfarp.eu/pla-parcial-de-millora-del-sector-alfarp-residencial/.  
  
Alfarb, 14 de novembre de 2023.- L'alcalde: Raúl Mínguez Solá.